b'\n_START_ARTICLE_\nUdslidt\n_START_SECTION_\nV\xc3\xa6rkets titel\n_START_PARAGRAPH_\nV\xc3\xa6rkets  titel er "Udslidt" og viser den tragiske h\xc3\xa6ndelse, at en gammel mand er  segnet om p\xc3\xa5 marken. En yngre kvinde sidder ved hans side og r\xc3\xa5ber p\xc3\xa5  hj\xc3\xa6lp. Titlen og fortolkningen af v\xc3\xa6rket b\xc3\xa6rer i retningen af, at  der er tale en om uafhj\xc3\xa6lpelig og kort proces.\n_START_SECTION_\nTilblivelsestidspunkt\n_START_PARAGRAPH_\nMaleriet er dateret 1889, i 1834 og 1863 skildrede Honor\xc3\xa9 Daumier og Edouard Manet i henholdsvis Rue Transnonain og Den d\xc3\xb8de Toreador en d\xc3\xb8d mand liggende i samme position.\n_START_SECTION_\nKunstner\n_START_PARAGRAPH_\nH.A. Brendekilde er f\xc3\xb8dt i landsbyen Br\xc3\xa6ndekilde   og fik her og via sine ophold p\xc3\xa5 R\xc3\xa5gelund hos g\xc3\xa5rdejer Lars Ebbesen i  efter\xc3\xa5ret 1882 og somrene 1883 til 1885 kendskab til livet p\xc3\xa5 landet  efter .\n_START_SECTION_\nMotiv\n_START_PARAGRAPH_\nMotivet  er en stor mark, med et par g\xc3\xa5rde i baggrunden, marken er jordet og  stenet. Maleriet har en forholdsvis h\xc3\xb8j horisont, n\xc3\xa6sten som i mange af Rings  malerier. N\xc3\xb8jagtig samme motiv brugte Brendekilde ogs\xc3\xa5 i Stensamlere, udateret, men her st\xc3\xa5r "manden" op og et par kvinder ses bag ham.\n_START_SECTION_\nModtagelse\n_START_PARAGRAPH_\nUdslidt  fik et pr\xc3\xa6g af politisk debatindl\xc3\xa6g i avisartikler. Der var dog  forskellige opfattelser af billedet, nogle s\xc3\xa5 det som en kunstnerisk  triumf, andre som et mislykket fors\xc3\xb8g p\xc3\xa5 at skildre en tragisk h\xc3\xa6ndelse  og andre igen det som propaganda mod kapitalismen.\n_START_SECTION_\nKomposition\n_START_PARAGRAPH_\nDiagonalerne  i billedet sk\xc3\xa6rer gennem kvindens bryst i billedets midte. Diagonalerne  og de lodrette og vandrette midterlinjer sk\xc3\xa6rer kvindens hoved, mund,  arme og h\xc3\xa6nder og mandes mund, arme og den ene tr\xc3\xa6sko.'